**Информација о степену реализације пројеката Одјељења за друштвене дјелатности**

**Изградња радионица за потребе практичне наставе ЈУ Техничка школа „Михајло Пупин“ у Бијељини – I фаза**

Изградња радионица за потребе практичне наставе за потребе ЈУ Техничка школа „Михајло Пупин“ у Бијељини – I фаза подразумјева грубе грађевинске радове и дио грађевинско-занатских радова. Средства за ову намјену обезбјеђена су из кредита у 2019. години, у укупном износу од 1.000.000,00 КМ. Радови су завршени у уговореном року, записничка примопредаја је извршена 08.10.2020. године. Укупна вриједност изведених радова у првој фази изградње износи 975.202,77 КМ.

У току извођења радова – I појавили су се одређени вишкови и непредвиђени радови (вишкови радова се односе највише на грешку у изради пројектне документације у виду пограшних мјера у количинама жељеза, а непредвиђени радови се односе термоизолацију тавана). За вишкове и непредвиђене радове потребно је обезбједити средства у износу од око 175.000,00КМ. Наставак изградње (II фаза) планирана је 2021. године.

**Санација и реконструкција објекта јавне намјене Соколски дом у Бијељини**

Санација и реконструкција објекта јавне намјене Соколски дом у Бијељини започета је 2018. године. У I и II фази реконструкције изведени су радови на дограђеном дијелу објекта у износу од око 200.000,00 КМ. III фаза реконструкције подразумјевала је комплетну реконструкцију објекта (грађевински и грађевинско-занатски радови). За завршетак санације и реконструкције објекта обезбјеђена су средства у износу од 2.100.000,00 КМ (1.000.000,00 КМ кредитна средства из 2019. године, 600.000,00 КМ кредитна средства из 2020. године и 500.000,00 КМ Споразумом о финансирању пројеката донаторским средствима у оквиру механизма сарадње по Споразуму о успостављању специјалниј паралелних односа односа између Републике Српске и Републике Србије). Уговором 1 продужен је рок извођења радова до 18.11.2020. године. У току су активности на примопредаји радова.

За уговарање вишка и непредвиђених радова као и радова који нису били предмет уговора, а односе се на вањско уређење и прилагођавање просторија намјени културе на буџетској позицији „Реконструкција спортских објеката – ново кредитно задужење“ ек. 511200-7 расположива су средства у износу од 600.000,00 КМ. За комплетан завршетак реконструкције потребно је обезбједити додатних 100.000,00 КМ.

**Изградња студентског центра у Бијељини**

Локација: Центар за високо образовање у Бијељини, Семберских ратара 1. Пројекат „Изградња студентског центра у Бијељини“ уврштен је у Стратегију локалног развоја Града Бијељина за период 2014-2023. године. У Плану имплементације стратешких пројеката и мјера за период 2019-2023. наведени пројекат није био обухваћен због немогућности обезбјеђења сигурних извора финансирања. У оквиру програма Владе Републике Српске за побољшање студентског стандарда изражена је жеља и идеја да се обезбиједе повољни услови студирања у Бијељини. За изградњу Студентског центра у Бијељини, Град ће обезбиједити земљиште, пројектно-техничку документацију и потребне сагласности, а Влада Републике Српске средства за изградњу објекта.

Анализом документације која нам је достављена са факултета, који су саставни дио Универзитета у Источном Сарајеву и приватних високошколских установа дошло се до сљедећих података:

- На четири јавана факултета студира укупно 1590 студената у првом циклусу студија. На другом и трећем циклусу студира око 100 студената.

- Од укупног броја студената њих 736 нема мјесто пребивалишта у Бијељини.

- На наведена четири факултета ради око 100 гостујућих професора и асистената.

- На приватним високошколским установама студира око 1400 студена

Студентски дом је концептуално замишљен као савремен објекат са довољно расположивог простора за 300 лежајева намјењених за студенте и 12 смјештајних јединица за професоре као и пратеће садржаје за исте. Око објекта би требало планирати одвојен паркинг простор за административне раднике и паркинг простор за студенте као и зелену површину са адекватним пратећим садржајима и мобилијаром. Такодје у непосредној близини новог објекта би требало пројектовати површину за спортске активности на отвореном (кошаркашки терен, и терен за мали фудбал, трим стаза, теретана на отвореном и сл.). Поред прибављања техничке документације и потребних сагласности, обавеза Града Бијељина је уклањање старог постојећег објекта – штале за краве, на чијој локацији је планирана изградња новог студентског дома (планирана вриједност радова око 50.000 КМ). Укупна вриједност пројекта биће утврђена израдом пројектно-техничке домунентације, а у току је израда урбанистичко-техничких услова које припрема ЈП „Дирекција за изградњу и развој Града Бијељина“.

П.О. ГРАДОНАЧЕЛНИКА ГРАДОНАЧЕЛНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Љубиша Танацковић Љубиша Петровић