РЕПУБЛИКА СРПСКА

ГРАД БИЈЕЉИНА

ГРАДОНАЧЕЛНИК

ГРАДСКА УПРАВА ГРАДА БИЈЕЉИНА

**ТЕРИТОРИЈАЛНА ВАТРОГАСНО-СПАСИЛАЧКА ЈЕДИНИЦА**

Број: 02/17-215-1-56/21

Датум: 23.03.2021.године

**Кабинет Градоначелника**

ПРЕДМЕТ: Информација о изградњи ватрогасног дома

На основу захтјева број 02-014-1-583/21 од 22.03.2021.године достављамо Вам информације о реализацији:

За изградњу ватрогасног дома обезбјеђена је локација у улуци Раје Баничића, на земљишту означеном као парцеле:

-к.п.број 16/1 и 26, уписане у Лист непокретности – извод број: 1343/0 К.о. Бијељина 1, и

-к.п.број 27, уписана у Лист непокретности број: 4909/1 К.О. Бијељина 1.

Укупне површине 11.669 m2.

Јавна набавка„Изградња ватрогасног дома I фаза“ је покренута 27.12.2019.године. Вриједност јавне набавке је 397.800,00 км са ПДВ-ом. На Одлуку о избору најповољнијег понуђача број: 02-404-240/19 од 0203.2020.године уложена је жалба од понуђача ДОО „Инвинг“ Приједор, те је Канцеларија за разматрање жалби Рјешењем број: ЈН2-02-07-1-667-9/20 од 23.04.2020.године поништила поступак јавне набавке у цијелости.

Дана 26.05.2020.године поново је покренута јавна набавка „Изградња ватрогасног дома I и I I фаза“. Вриједност јавне набавке 1.739.998,26 км са ПДВ-ом. На тендерску документацију је уложена жалба од стране понуђача ДОО „C&M trade“ Бијељина. Канцеларија за разматрање жалби је Рјешењем број: ЈН2-01-07.1-2054-7/20 од 03.09.2020.године поништила поступак јавне набавке у цијелости.

Дана 15.10.2020.године поново је покренута јавна набавка „Изградња ватрогасног дома I и I I фаза“. Вриједност набавке 1.739.998,26 км са ПДВ-ом. Од чега је 789.999,21 км планирано буџетом 2020.године, а износ од 949.999,05 км буџетом 2021.године. На тендерску документацију је уложена жалба од стране понуђача ДОО „C&M trade“ Бијељина. На уложену жалбу се чека одговор од Канцеларије за разматрање жалби Сарајево. Жалба није разматрана због не уплаћених трошкова од стране предузећа које се жалило.

Дана 08.03.2021. године на тендерску документацију уложена је жалба од стране понуђача „ЛД“ Доо Бијељина. У току је разматрање жалбеног поступка.

За изгрању ватрогасног дома обезбјеђено је и Рјешење о грађевинској дозволи,издато 03.02.2021.године.

С поштовањем,

СТАРЈЕШИНА ТВСЈ

\_\_\_\_\_\_\_\_\_\_\_\_\_\_\_\_\_\_\_\_\_\_

/дип.инг.Миле Спасојевић/