**РЕПУБЛИКА СРПСКА**

**ГРАД БИЈЕЉИНА**

**ГРАДОНАЧЕЛНИК**

**Градска управа Града Бијељина**

**Одјељење за стамбено-комуналне послове и**

**заштиту животне средине**

Број: 02/3-37-1-467/21

Датум: 24.03.2021. године

**КАБИНЕТ ГРАДОНАЧЕЛНИКА**

**ПРЕДМЕТ:** **Информација о степену реализације пројеката**, доставља се.-

Веза: захтјев број 02-014-1-583/21 од 22.03.2021. године

У вези са вашим захтјевом, број и датум везе, достављамо вам информацију о степену реализације сљедећих пројеката:

1. **Изградња нове аутубуске станице на мјесту старе жељезничке станице у Граду Бијељина**

Између Града Бијељина и Републике Српске закључен је Уговор о преносу права својине на непокретности, број: 02-476-1/20 од 04.03.2020. године, којим се са Републике Српске на Град Бијељина преноси право посједа и својине на непокретностима на којима је планирана изградња нове аутобуске станице на мјесту старе жељезничке станице.

Град Бијељина је провео поступак јавне набавке за избор најповољнијег понуђача за потребе реализације наведеног пројекта. Након проведеног поступка јавне набавке СКП-н-07/19 са најповољнијим понуђачем ДОО „Бук промет“ Бијељина дана 25.06.2020. године закључен је уговор о извођењу радова број: 02-404-236/2019 који се односи на „Изградњу нове аутобуске станице на мјесту старе жељезничке станице у Граду Бијељина“.

Вриједност уговорених радова износи **3.203.236,54 КМ.**

Укупна вриједност до сада изведених радова износи **1.030.545,65 КМ.**

Уговорени рок за завршетак радова истиче **26.03.2021. године,** с тим да је извођач радова добио продужење рока до **26.07.2021. године (додатна 4 мјесеца).**

1. **Пројекат спортске сале**

Скупштина Града Бијељина је на 35. сједници одржаној дана 25. децембра 2019. године донијела Одлуку о кредитном задужењу Града Бијељина за финанисрање капиталних развојних пројеката („Службени Гласник Града Бијељина“, број: 24/19). Наведеном Одлуком је за Пројекат спортске сале, што подразумјева уређење инфраструктуре, рјешавање имовинско правних питања ради реализације инвестице, планиран износ од 1.000.000,00 КМ.

За потребе реализације наведеног пројекта нису вођене активности током 2020. године.

1. **Изградња ауто пута Београд-Бијељина-Бањалука**

Поступак експропријације за изградњу ауто-пута и гасовода дионице Брчко -Бијељина Рача подијељен је у двије фазе. Прва фаза обухвата дионицу од Велике Обарске до Велиног Села и наведена је у Приједлогу за експропријацију некретнина број У-255/20 од 18.05.2020 и допуне приједлога од 09.06.2020 године које је Правобранилаштво Републике Српске, Сједиште замјеника у Бијељини подијело Републичкој управи за геодетске и имовинско правне послове Бања Лука, ПЈ Бијељина, а друга фаза обухвата дионицу од Велике Обарске до Буковице Доње које су наведене у Приједлог Правобранилаштва РС, СЗ Бијељина број У-255-1/20 од 14.09.2020.године.

Поступак експропријације за прву фазу је окончан, донесена је одлука о преносу својине и посједа са града Бијељина на Републику Српску без накнаде, коју је усвојила Скупштина Града Бијељина на 37. сједници одржаној 18.06.2020. године.

Одлуком су обухваћене парцеле у нарави некатегорисани путеви, канали, њиве и шуме

укупне површине 72.222,2 м2. За ову фазу поступка није извршена процјена вриједности.

Поступак експропријације за другу фазу је у току. Донесена је одлука о преносу својине и посједа са града Бијељина на Републику Српску без накнаде коју је усвојила Скупштина Града Бијељина на 2. сједници одржаној 03.03. 2021.године.

У овој одлуци уврштене су парцеле које су у нарави канали и некатегорисани путеви укупне површине 29 397 м2. За ове парцеле није вршена процјена вриједности.

Приједлог одлуке о преносу својине и посједа са града Бијељина на Републику Српску која обухвата парцеле које су у нарави њиве, шуме и објекат изграђен на парцели, које ће Град Бијељина прењети на Републику Српску без накнаде, упућен је Скупштини града Бијељина за сједницу која треба да се одржи 31.03.2021. године.

Површина која је наведена у приједлогу одлуке за парцеле које су нарави њиве и шуме је 58 535 м2 по процјењеној вриједности од 5,00 КМ/м2 износи 292 675 КМ, те вриједност објекта – ловачке куће на парцели у процјењеној вриједности од 28 657.66 КМ.

Укупна процјењена вриједност за земљиште и објекат-ловачку кућу износи 321.332,66 КМ.

1. **Изградња система за заштиту од поплава (Дрински насип):**

Експропријација за дрински насип подјељена је у 4 фазе, а свака фаза има своје етапе. Експроприациона линија је око 33 км и обухвата појас од Батра до Балатуна. Пред Одсјеком за имовинско правне послове овог одјељења је 2018. године обављен је претходни поступак за покушај споразумног одређивања накнаде за фазу 2, етапу 4 (која обухвата Јању) и процјена је била 2КМ/м2. Поступак није завршен, односно Правобранилаштво РС, Сједиште замјеника у Бијељини није поднијело приједлог експропријације Републичкој управи за геодетске и имовинско правне послове Бања Лука, ПЈ Бијељина како би се постигао споразум о накнади и донијела ријешења о експропријацији јер локално становништво није било задовољно цијеном од 2КМ/м2.

У 2020. години рађена је нова процјена и износи до 4 КМ/м2, те је допуњена одлука о утврђивању општег интереса за ову фазу, те других активности није било.

1. **Гасификација Града Бијељина**

Гасификација је у завршној фази. Изграђено је око 300 километара примарне и секундарне мреже, транспортни цјевовод Шепак-Бијељина дужине 20 километара. У завршној фази је и изградња примопредајне станице Шепак.

Процјена је да је у пројекат до сада уложено око 20 милиона евра.

1. **Уређење канала Дашница кроз градско подручје**

Пројекат је реализован у сарадњи са ЈУ „Воде Српске“ у дужини од 2.560 метара. Радови су подразумијевали продубљавање канала, поплочавање дна канала и дијела косина канала, изградњу шеталишта дуж обала канала, са терасама изнад косина, озелењавање и изградњу јавне расвјете. Средства у износу **4.630.000 КМ** обезбиједила ЈУ „Воде Српске“.

Тренутно је у завршној фази уговор „Уређење обалних садржаја уз канал на дионици од Улице цара Уроша до Улице Петра Кочића“, који подразумјева изградњу саобраћајница, пјешачких и бициклистичких стаза, као и јавне расвјете. За ту намјену из буџета Града Бијељина издвојено је око **160.000** **КМ.**

ДОСТАВЉЕНО: п.о. ГРАДОНАЧЕЛНИКА

1. Именованим

2. Овом органу Богдан Тадић, *маст.инж.електр. и рачунар.*

3. А/А