РЕПУБЛИКА СРПСКА

ГРАД БИЈЕЉИНА

ГРАДОНАЧЕЛНИК

ГРАДСКА УПРАВА ГРАДА БИЈЕЉИНА

Одјељење за пољопривреду

Број: 02/19-330-2-74/21

Датум: 22.03.2021. године

КАБИНЕТ ГРАДОНАЧЕЛНИКА

ПРЕДМЕТ: Извјештај о реализацији пројеката наводњавања у Семберији

Народна скупштина Републике Српске је 1. новембра 2012. године, донијела одлуку о прихватању задужења према Свјетској банци - Међународној асоцијацији за развој (International Development Association-IDA) за реализацију Пројекта изградње система за наводњавање (Irrigation Development Project - IDP) у Републици Српској. Пројекат проводи Министарство пољопривреде, шумарства и водопривреде, преко своје Јединице за координацију пољопривредних пројеката (APCU), у сарадњи са Министарством финансија Републике Српске. Једна од локација у Републици Српској, на којој се тренутно реализују инвестиције у инфраструктуру за наводњавање и одводњавање је подручје Семберије.

Изградња хидрантске мреже за наводњавање пољопривредног земљишта на подручју Семберије:

1. Наводњавање пољопривредног земљишта у Новом Селу, површина 622 ха

Уговор закључен: 16.09.2014. године

Вриједност пројекта: 4.448.251,49 КМ са ПДВ (обезбиједила Влада РС посредством Јединице за кординацију пољопривредних пројеката, која је у саставу Министарства)

Учешће ПД Семберије (15%): 667.237,72 КМ са ПДВ

1. Наводњавање пољопривредног земљишта у Доњем Црњелову, површина 511 ха

Уговор закључен: 22.03.2019. године

Вриједност пројекта по уговору: 3.821.342,79 КМ са ПДВ (обезбиједила Влада РС посредством Јединице за кординацију пољопривредних пројеката)

Учешће Града (15%): 573.201,42 КМ са ПДВ

1. Наводњавање пољопривредног земљишта у Батковићу, површина 377 ха

Уговор закључен: 04.05.2020. године,

Анекс 1. Уговора закључен: 03.11.2020. године

Вриједност пројекта по уговору: 6.000.000,00 КМ са ПДВ (обезбиједила Влада РС посредством Јединице за кординацију пољопривредних пројеката, 3.990.429,92 КМ за изградњу система и 2.004.151,50 КМ за санацију - уређење канала “Стара Дашница” у дужини од 12.500 м, повећањем профила, како би канал био оспособљен да прими већу количину воде која из Дрине тече кроз градско подрчје и снадбијева пумпну станицу потребном количином воде),

Учешће Града (15%): 600.000,00 КМ са ПДВ

Вриједност пројекта по анексу 1. уговора: 788.426,30 КМ са ПДВ (обезбиједила Влада РС посредством Јединице за кординацију пољопривредних пројеката за санацу – уређење постојећих и изградњу нових хидромелиорационих канала на подручју Д. Црњелова и Батковића),

Учешће Града (15%): 120.000,00 КМ са ПДВ

До краја 2020. године на подручју Семберије укупно је изграђено 1.510 ха хидрантске мреже за наводњавање пољопривредних површина на три локалитета (Ново Село, Д. Црњелово и Батковић), а укупно је уложено 15.058.020,58 КМ, Град Бијељина је учествовао у суфинансирању са 1.293.201,42 КМ.

Планирани пројекти у 2021. години:

1. Наводњавање пољопривредног земљишта у Којчиновцу, површина 533 ха

У току је поступак јавне набавке.

|  |  |
| --- | --- |
| ДОСТАВЉЕНО:  1.Наслову  2.Евиденцији | В.Д. НАЧЕЛНИКА  ОДЈЕЉЕЊА ЗА ПОЉОПРИВРЕДУ  \_\_\_\_\_\_\_\_\_\_\_\_\_\_\_\_\_\_  мр Стеван Тривковић |