|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| РЕПУБЛИКА СРПСКА  ГРАД БИЈЕЉИНА  ГРАДОНАЧЕЛНИК  Градска управа Града Бијељина  Одсјек за локални економски развој и европске интеграције  Број: 02/20-057-1- 42/21  Датум: 25. март 2021.    Кабинет Градоначелника  **ПРЕДМЕТ:** Информација о степену реализације уређења канала Дашница кроз градско  подручје    Поштовани,  У складу са Вашим дописом број: 02-014-1-583/21 достављамо Вам Информацију о степену реализације пројекта који је дјелимично у надлежности Одсјека за ЛЕР и ЕИ.  У складу са стратешким опредјељењем да до 2030. године Бијељина постане ГРАД БУДУЋНОСТИ, Градска управа Града Бијељина припрема и реализује низ програма, пројеката и активности којима ствара предуслове за одрживи привредни, друштвени и еколошки развој.  Будући да канал Дашница пролази кроз центар града и да представља одличну дестинацију за шетњу и рекреацију, у претходном периоду реализоване су активности на уређењу корита канала, реконструкцији ограда на 6 постојећих мостова и изградњи 23 галерије и 4 касакаде које грађани могу да користе за одмор и дружење.  Како би се наведена локација учинила што пријатнијом, Одсјек за локални економски развој и европске интеграције спроведено је анкетирање 1.584 грађана, који су имали могућност да бирају изглед галерија и предлажу називе мостова. На основу резултата успостављен је концепт којим се покушало обухватити што већи број приједлога грађана.  С обзиром на чињеницу да је у процесу анкетирања највећи број грађана исказао жељу за исцртавањем мурала (45,7%) и исписивањем цитата/мотивационих порука (39,4%), у комбинацији са слоганом Града, на галеријама, на каналу Дашница на тај начин је уређено 17 галерија и четири каскаде.  Наведене активности имају за циљ да подстакну грађане на редовно коришћење активних начина кретања, као што су шетња и вожња бицикла, који имају позитиван утицај на људско здравље, а што је дефинисано и стратешким документима Града, односно Планом одрживе урбане мобилности, који је једногласно усвојен на сједници Скупштине Града 10.09.2020. године.   |  |  |  | | --- | --- | --- | | Рб | Опис активности/радова | Вриједност | | 1. | Бијељина - град будућности ознака (слоган)  израђен од алубонда, са штампом у пуном колору и заштитом од сунца и физичког утицаја. Монтажа је урађена на бетонску површину галераија са 4 дистанцера. | 3.032,64 KM | | 2. | Круг 17 циљева одрживог развоја – Бијељина 2030  Круг израђен од алубонда пречника 90 cm, са штампом у пуном колору и заштитом од сунца и физичког утицаја. Монтажа је урађена на бетонску површину са 4 дистанцера. | 1.516,32 KM |   Табела број 1: Алубонд табле на галеријама  Y:\LERiEI\22. Uredjenje kanala Dasnica\Galerije-slike\IMG_4..jpgПостављање слогана Града и кругова 17 циљева одрживог развоја је реализовано у склопу јавне набавке „Израда, дизајн, прелом и штампа промотивних материјала за промоцију - БИЈЕЉИНА ГРАД БУДУЋНОСТИ“, уговор 02-404-47/2020 од 12.05.2020. године са “Four Pixel“ с.п. Борјан Дивљановић. Укупна вриједност износи **4.548,96 КМ**.  *Фотографија број 1: Изглед галерије са слоганом и кругом*   |  |  |  |  |  | | --- | --- | --- | --- | --- | | Рб | Опис активности/радова | Вриједност у КМ | | | | Нето вриједност | Порези и доприноси | Укупно | | 1. | Дени Божић | 1.000,00 | 363,00 | 1.363,33 | | 2. | Мидхад Машић | 500,00 | 181,67 | 681,67 | | 3. | Данијел Вујановић | 4.200,00 | 1.525,96 | 5.726,96 | | 4. | Дарио Секулић | 4.200,00 | 1.525,96 | 5.726,96 |   *Табела број 2: Припрема, скицирање и осликавање галерија и каскада*  Дени Божић је као физичко лице (Уговор о дјелу: 02-122-6/20) био ангажован за припрему, скицирање, осликавање мурала и цитата на уређеном дијелу канала „Дашница“, а што подразумијева сљедеће: исцртавање мурала и цитата на галеријама (мотиви љубави, пријатељства, толеранције, радости, хероја, будућности), 4 каскаде ( исцртавање спектром боја по захтјеву послодавца), исцртавање назива града Бијељина на ћирилици и латиници на зиду код ЈУ „Воде Српске“, фарбање пјешачког моста који повезује улице Кулина Бана и Симе Милутиновића. Имајући у виду да наведени извођач није поштовао предвиђену динамику, као ни унапријед дефинисани и јасно образложени концепт рада, који је базиран на захтјевима грађана, овај Уговор о дјелу није у потпуности исплаћен, те је исплаћен рад на четири галерије по 250,00 КМ, што укупно са порезима и доприносима износи **1.363,33 КМ.**  Мидхад Машић је као физичко лице (Уговор о дјелу: 02-014-1-1782/20) био ангажован за припрему, скицирање, осликавање мурала и цитата на уређеном дијелу канала „Дашница“ и исцртавање назива Града Бијељина на ћирилици и латиници, писање графита на зиду код ЈУ „Воде Српске“. Укупно исплаћено **681,67 КМ**.  Након неуспјешне реализације уговорених радова са Дени Божићем, и потребе да се започети радови на креативном уређењу шеталишта заврше, ангажована су два нова лица, односно локални умјетници.    Данијел Вујановић је као физичко лице (Уговор о дјелу: 02-122-8/20) био ангажован за припрему, скицирање, осликавање мурала и цитата на уређеном дијелу канала „Дашница“, а што подразумијева сљедеће: исцртавање мурала и цитата на 10 галерија (мотиви љубави, пријатељства, толеранције, радости, хероја, будућности, исцртавање спектром боја све по захтјеву послодавца ) и фарбање 3 галерије за слоган Града. Данијел је у потпуности реализовао обевезе дефинисане Уговором, укупна вриједност његових услуга са порезима и доприносима износи **5.725,96 КМ.**  Дарио Секулић је као физичко лице (Уговор о дјелу: 02-122-9/20) био ангажован за припрему, скицирање, осликавање мурала и цитата на уређеном дијелу канала „Дашница“, а што подразумијева сљедеће: исцртавање мурала и цитата на 10 галерија (мотиви љубави, пријатељства, толеранције, радости, хероја, будућности, исцртавање спектром боја све по захтјеву послодавца ) и фарбање 3 галерије за слоган Града. Данијел је у потпуности реализовао обевезе дефинисане Уговором, укупна вриједност његових услуга са порезима и доприносима износи **5.725,96 КМ.**  На пословима припреме, скицирања, осликавање мурала и цитата на уређеном дијелу канала „Дашница“ укључујући сав неопходан материјал су била ангажована четири лица (нето вриједност: 9.900,00 КМ, порези и доприноси: 3.596,92 КМ, укупна бруто вриједност износи: **13.496,92 КМ**).  Y:\LERiEI\22. Uredjenje kanala Dasnica\Galerije-slike\IMG_20201208_141213.jpg  *Фотографија 2: Осликана галерија са мотивационом поруком*  Креативно уређене галерије су конципиране са циљем да шаљу снажне мотивационе поруке и позивају на враћање универзалних људских вриједности. Главни циљ је да се кроз креирање новог туристичког амбијента, уз укључивање мишљења грађана, пробуде позитивне емоције и појача осјећај припадности свом Граду.   |  |  |  | | --- | --- | --- | | Рб | Опис активности | Вриједност | | 1. | Промотивни видео клип сниман професионалном опремом високе резолуције. | 500,00 KM |   *Табела број 3: Промотивне активности*  Креирање промотивног видео клипа је реализовано у склопу јавне набавке „Израда промотивних видео клипова о активностима и пројектима Градске управе“, уговор 02-404-127/2020 од 23.07.2020. године са “Pixel” с.п. Бојан Петричевић. Укупна вриједност износи **500,00 КМ**. Промотивни видео клип је објављен на званичном сајту Града, локланим порталима, као и друштвеним мрежама.  Укупна финансијска вриједност наведених активности и радова износи (табела 1 + табела 2 + табела 3): **18.545,88 КМ.**  И у наредном периоду, у име Градске управе, Одсјек за локални економски развој и европске интеграције планира активности које за циљ имају да популаризују овај дио Града који представља ново урбано језгро, које пружа могућност грађанима да квалитетније користе активне начине кретања, као и да се упознају са циљевима одрживог развоја, који човјека стављају у центар развоја и промовишу одрживе и инклузивне заједнице. |
|  |

С поштовањем,

Шеф Одсјека за ЛЕР и ЕИ

Анкица Тодоровић